Diari Oficial de la Generalitat Valenciana


Sumari del DOGV 9913, del 12-08-2024 (2024/7378)

ANUNCI de l’informe ambiental i territorial estratègic de la modificació puntual del Pla parcial del sector ADU-15 «Balcó de la Costa Blanca», sotmés a avaluació ambiental i territorial estratègica simplificada. Expedient 848/2023.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7378

CVE
:   ECLR-X-7835-8796

Data del document
:   11-07-2024

Organisme emissor
:   Ajuntament de San Miguel de Salinas

Tipus de document
:   Anunci

Edicte pel qual es publica l'informe ambiental i territorial estratègic (IATE) de la modificació puntual del Pla Parcial del Sector ADU-15 «Balcó de la Costa Blanca», sotmés a avaluació ambiental i territorial estratègica simplificada.

De conformitat amb l'article 53.7 del text refós de la Llei d'ordenació del territori, urbanisme i paisatge (TRLOTUP), aprovat pel Decret legislatiu 1/2021 del Consell, es publica en el *Diari Oficial de la Generalitat Valenciana*, el següent informe ambiental i territorial estratègic:

«Expedient: 848/2023.

Informe ambiental i territorial estratègic (IATE).

Assumpte: IATE de la modificació puntual del Pla Parcial del Sector ADU-15 «Balcó de la Costa Blanca», sotmés a avaluació ambiental i territorial estratègica simplificada.

Procediment: simplificat.

L'òrgan ambiental de l'Ajuntament de San Miguel de Salinas, en la sessió celebrada el 3 de juliol de 2024, adopte per unanimitat el següent acord:

|  |  |
| --- | --- |
| Segon | Aprovació si escau de la proposta d'informe ambiental i territorial estratègic de la modificació puntual del Pla Parcial del sector ADU 15 «Balcó de la Costa Blanca», sotmés a avaluació ambiental i territorial estratègica simplificada. Expedient 848/2023. |

Per mi, el secretari, es va donar lectura a l'informe jurídic de la tècnica d'Urbanisme, Aurora Díaz Valero, i que literalment diu:

Informe jurídic

En relació amb l'expedient número 848/2023, de modificació puntual del Pla Parcial del Sector ADU-15 «Balcó de la Costa Blanca», sotmés a Avaluació Ambiental i Territorial Estratègica Simplificada, instruït a instàncies de John Michael Doyle O´Brien, la tècnica que subscriu, informa:

Antecedents

La relació de tots i cadascun dels antecedents que conformen este expedient, consten en l'informe firmat per la tècnica que subscriu, el 6 de juny de 2024, amb CSV: 45FNAPNXNKG6Y46A4RMSMXZTZ, que va ser informat favorablement per la Comissió d'Avaluació Ambiental Estratègia de Plans i Programes de l'Ajuntament de San Miguel de Salinas, amb data 19 de juny de 2024. Pel que no és necessari la reiteració del mateix.

Consideracions jurídiques

Reial decret legislatiu 7/2015, de 30 d'octubre pel qual s'aprova el text refós de la Llei del sòl i rehabilitació urbana, establix en l’article número 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.

L'Avaluació Ambiental Estratègica és l'instrument de prevenció, establit en la Directiva 2001/42CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.

La seua transposició a l'Ordenament Jurídic Espanyol es materialitza en la Llei estatal 21/2013, de 9 de desembre d'avaluació ambiental, arreplegant-se en la normativa autonòmica en la Llei 5/2014 (LOTUP), hui TRLOTUP, que reunix en un únic text el règim jurídic de l'avaluació de plans, programes i projectes, la qual cosa facilita l'aplicació de totes dues regulacions, així com la integració de l'Estratègia Territorial de la Comunitat Valenciana, aprovada per Decret 166/2011, de 4 de novembre de 2011 pel qual es modifica l'anterior Decret (DOGV 6645, 07.11.2011).

El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.

L'avaluació ambiental i territorial estratègica dels plans i programes perseguix integrar els criteris i condicionants ambientals, al costat dels funcionals i territorials, al llarg de tot el procés d'elaboració del pla o programa, des de l'inici dels treballs preparatoris fins a la seua aprovació. Té per objectiu assegurar l'efectiva participació del públic, i de les institucions i organismes afectats pel pla o programa, en la seua elaboració, així com la transparència en la presa de decisions de planificació. A més de l'anterior perseguix aconseguir un elevat nivell de protecció del medi ambient i promoure el desenvolupament sostenible, en les seues dimensions econòmica, social i ambiental.

Llei 5/2014, va crear l'Òrgan ambiental i territorial, les funcions del qual s'assignaven a la Conselleria amb competències en territori i medi ambient, el qual actuava com a òrgan de coordinació global.

Hui TRLOTUP, ho regula en l’article 49, que establix que l'Òrgan ambiental i territorial és l'Òrgan autonòmic, dependent de la Conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'Òrgan promotor i substantiu, vela per la integració dels aspectes ambientals, al costat dels territorials i funcionals, en l'elaboració del pla o del programa.

L'Òrgan ambiental i territorial conforme al que es disposa en el Decret 230/2015, de 4 de desembre, del Consell, pel qual s'aprova el Reglament de l'Òrgan ambiental de la Generalitat a l'efecte d'avaluació ambiental estratègica de plans i programes, és la Comissió d'Avaluació Ambiental.

El Títol III, capitule 2n, del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i Paisatge, regula el procediment d'aprovació de tots els plans que requerixen d'una avaluació ambiental i territorial estratègica.

En este sentit, l'Òrgan ambiental i territorial emetrà l'informe ambiental i territorial estratègic corresponent determinant si l'avaluació ambiental i territorial d'un Pla o d'un Programa ha de ser de caràcter simplificada o ordinària, en funció del grau de significació dels efectes ambientals i territorials d'estos.

La llei 5/2014, hui TRLOTUP, preveia que l'emissió d'este previ informe ambiental i territorial podia ser delegat als ajuntaments, a fi d'agilitzar el procediment de tramitació de determinats instruments de planejament que afecten únicament l'ordenació detallada.

Objecte de la modificació

John Michael Doyle O´Brien, propietari de la finca registral número 3475,situada a San Miguel de Salinas, referència cadastral 8673325 VQ0654E 6211 BD, proposa a l'Ajuntament de San Miguel de Salinas la modificació puntual del Pla Parcial del sector ADU-15 «Balcó de la Costa Blanca» de les normes subsidiàries de Planejament de San Miguel de Salinas que va ser aprovat per l’Acord de la Comissió Territorial d'Urbanisme adoptat en la sessió celebrada en data 31 de juliol de 1989 (BOP 221, 25.09.1989).

Segons s'expressa en el document d'esborrany de modificació puntual del pla parcial ADU

15 «Balcó de la Costa Blanca», i així consta en l'informe emés pels tècnics municipals,

presentat a l'Ajuntament de San Miguel de Salinas, esta té per objecte:

La modificació puntual pretesa radica en l'adaptació dels usos establits en el sòl amb tipologia comercial del Pla parcial ADU-15 «Balcó de la Costa Blanca», passant de l'actual redacció normativa de l'ús «comercial al detall», a terciari-comercial del Pla Parcial ADU 15, «Balcó de la Costa Blanca», amb un enunciat coherent amb l'actual redacció donada per la Llei 15/2018, de 7 de juny, de turisme, oci i hospitalitat de la Comunitat Valenciana i el Decret 10/2021, de 22 de gener, del Consell, d'aprovació del Reglament regulador de l'allotjament turístic de la Comunitat Valenciana, i establint la compatibilitat d'este ús terciari-comercial amb l'ús docent, per considerar que l'ús docent per a la implantació d'un centre d'educació privada o concertada, encara que estaria dins de l'ús terciari, es definix d'una millor forma amb l'establiment d'esta compatibilitat, havent donat compte de l'enunciat que per a l'ús docent ja establix la pròpia normativa d'edificació del pla parcial, vist a més la difícil implantació d'este ús docent en la parcel·la destinada a això en l'ordenació detallada del sector.

Així doncs, queda un ús comercial amb una redacció coherent amb els últims planejaments aprovats i les seues regulacions comercials, així com un enunciat coherent amb les noves actualitzacions legislatives en matèria sectorial donades per la Llei 15/2018, de 7 de juny, de turisme, oci i hospitalitat de la Comunitat Valenciana i el Decret 10/2021, de 22 de gener, del Consell, d'aprovació del Reglament regulador de l'allotjament turístic de la Comunitat Valenciana.

Es tractaria d'una modificació que afectaria el total de la unitat d'execució única del Sector ADU-15 «Balcó de la Costa Blanca».

De conformitat amb el que es disposa en els articles 52 i 53 del TRLOTUP, i vist el dictamen emés per la Comissió d'Avaluació Ambiental Estratègica de Plans i Programes, en la sessió celebrada el 19 de juny de 2024, es proposa a la Junta de Govern, que assumix les funcions d'Òrgan Ambiental i Territorial, la següent:

Proposta de resolució

Primer. Emetre Informe ambiental i Territorial Estratègic favorable en el procediment simplificat d'avaluació ambiental i territorial estratègic simplificada de la modificació puntual del Pla Parcial del Sector ADU-15 «Balcó de la Costa Blanca», per no tindre efectes significatius sobre el medi ambient, d'acord amb els criteris de l'annex VIII del TRLOTUP, corresponent continuar la tramitació de la Modificació Puntual del Pla Parcial del Sector ADU-15 «Balcó de la Costa Blanca», conforme a la seua normativa sectorial, sempre que s'ajuste al descrit en la documentació presentada així com al que s'establix en la legislació vigent i en els informes emesos sobre aquest tema; en este supòsit la tramitació de la fase urbanística haurà de realitzar-se seguint el que s'establix en l'article 61 del TRLOTUP.

Segon. Segons establix l'article 53.7 del TROLTUP, l'informe Ambiental i Territorial estratègic perdrà la seua vigència i cessarà en la producció dels seus efectes que li són propis si, una vegada publicat en el *Diari Oficial de la Generalitat Valenciana*, no s'haguera procedit a l'aprovació del Pla o programa en el termini màxim de quatre anys des de la data de la publicació. En este cas el promotor haurà d'iniciar novament el procediment d'avaluació ambiental i territorial estratègica simplificada de la proposta.

Tercer. Comunicar acord emés per l'òrgan ambiental, a l'òrgan promotor i a l'òrgan substantiu, a l'efecte de continuar el procediment, advertint que este acte d'avaluació ambiental, no serà susceptible de cap recurs, sense perjuí dels quals, si és el cas, procedisquen enfront de l'acte d'aprovació de la citada modificació.

Quart. Publicar l'acord en el *Diari Oficial de la Generalitat Valenciana*, d'acord amb el que s'establix en l'article 53.7 del Text Refós, advertint expressament que l'informe perdrà la seua vigència i perdrà els efectes que li són propis si, una vegada publicat, no s'haguera procedit a l'aprovació del citat document en el termini màxim de quatre anys des de la seua publicació; Així mateix es publicarà en la pàgina Web d'este Ajuntament. (Portal de Transparència de la seu electrònica de l'Ajuntament de San Miguel de Salinas <https://sanmigueldesalinas.sedelectronica.es/transparency)>

Este és el meu informe, no obstant això, l'òrgan competent amb el seu superior criteri resoldrà.

Els membres de l'Òrgan Ambiental Estratègic de Plans i Programes van aprovar per unanimitat l'informe proposta.»

Este acord no és susceptible de cap recurs per considerar-se acte de tràmit, sense perjuí dels recursos que, si és el cas, procedisquen en via contenciós administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.

  

San Miguel De Salinas, 11 de juliol de 2024

Óscar Patiño Morales

Primer tinent d'alcalde